55. ΝΟΜΟΘΕΤ. ΔΙΑΤΑΓΜΑ υπ' αριθ. 228 της 7/7 Δεκ. 1974 (ΦΕΚ Α' 368) Περί αποκαταστάσεως αξιωματικών των Ενόπλων Δυνάμεων. Άρθρ.1.-1.Αξιωματικοί του Στρατού Ξηράς, της Ελληνικής Αεροπορίας και των Κοινών Σωμάτων, αποστρατευθέντες ή αποταχθέντες και μεταφερθέντες εις την κατάστασιν της αποστρατείας κατ' εφαρμογήν των διατάξεων του Ν.Δ. 101/74 "περί αλλαγής καταστάσεως των αποταχθέντων, αποβληθέντων, εκπεσόντων του βαθμού των και οριστικώς απολυθέντων στρατιωτικών των Ενόπλων Δυνάμεων", (ανωτ. αριθ. 51) δι' ενεργείας ή παραλείψεις σχέσιν εχούσας προς τα γεγονότα του Ναυτικού του Μαΐου 1973, επανέρχονται εις την ενεργόν υπηρεσίαν δια Π.Δ/τος προκαλουμένου υπό του Υπουργού Εθνικής Αμύνης, κατόπιν αιτήσεώς των υποβαλλομένης εντός μηνός από της δημοσιεύσεως του παρόντος. 2.Περί της υπαγωγής ή μη εις τας διατάξεις της προηγουμένης παραγράφου αποφαίνονται τα Ανώτατα Συμβούλια του Στρατού Ξηράς και της Αεροπορίας αντιστοίχως και το Συμβούλιον Προαγωγών Αξιωματικών Κοινών Σωμάτων δια τα Κοινά Σώματα. 3.Κατά των αποφάσεων των ανωτέρω Συμβουλίων δύνανται να υποβάλουν προσφυγήν οι ενδιαφερόμενοι ή ο Υπουργός Εθνικής Αμύνης εντός 15 ημερών από της κοινοποιήσεως της αποφάσεως ή της υποβολής των πινάκων προς κύρωσιν αντιστοίχως. Αρμόδιον δια την συζήτησιν των ως άνω προσφυγών ορίζεται το Ανώτατον Συμβούλιον Ενόπλων Δυνάμεων. Άρθρ.2.-1.Οι κατά το προηγούμενον άρθρον επανερχόμενοι αξιωματικοί ανακτούν την εν τη οικεία επετηρίδι θέσιν ην εκέκτηντο προ της αποστρατείας ή αποτάξεώς των, θεωρούμενοι ως μηδέποτε απομακρυθέντες της ενεργού υπηρεσίας του διαρρεύσαντος χρόνου από της εξόδου των εκ ταύτης ή της θέσεώς των εις διαθεσιμότητα δια τας ως άνω ενεργείας, λογιζομένου ως τοιούτου πραγματικής υπηρεσίας δι' απάσας τας περιπτώσεις πλην του δικαιώματος αναδρομικής λήψεως αποδοχών. 2.Ούτοι, εφ' όσον προήχθησαν νεώτεροί των, προάγονται εις τον ανώτερον βαθμόν, ανεξαρτήτως υπάρξεως κενών θέσεων, άνευ της υπό του νόμου περί ιεραρχίας και προαγωγών αξιωματικών καθοριζομένης διαδικασίας. Εν η περιπτώσει δεν υφίστανται κεναί οργανικαί θέσεις, ούτοι παραμένουν ως υπεράριθμοι εις τον ον προάγονται βαθμόν, καταλαμβάνοντες τας εν τω μεταξύ κενοθησομένας τοιαύτας. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. - 618 36.Γ.α.55 Ιεραρχία και Προαγωγές Αξιωματικών 